Clemens Pickel

**Clemens Pickel** (russisk: Кле́менс Пи́ккель, født 17. august 1961 i Colditz i Kreis Grimma i Bezirk Leipzig i Øst-Tyskland) er en tysk-russisk katolsk prelat og biskop av bispedømmet St. Klemens for latinere i Saratov i Russland. 
## Liv og virke
### Bakgrunn
Etter skolegang 1968 til 1978 gikk Clemens Pickel i 1978–1981 på pre-seminaret «Norbertinum» i Magdeburg. Årene 1981–1986 studerte Pickel ved Det teologiske seminar *St. Albert den store* i Erfurt, og 1987/1988 på pastoralseminaret i Neuzelle, også i Øst-Tyskland.

### Prest
Pickel ble ordinert til diakon 19. desember 1987 av biskop Georg Weinhold, og til prest 25. juni 1988 av biskop Joachim Reinelt. Fra 1988 til 1990 var han sokneprest for menigheten *St. Maria Magdalena* i byen Kamenz (Sachsen). 

Den 1. august 1990 ble han fristilt for pastoralt arbeid i Sovjetunionen. Fra 1990 var han engasjert i sjelesorg i de tidligere sovjetrepublikker. I 1990/1991 var han sokneprest i menigheter i Tadsjikistan (Dushanbe, Kurgan-Tjube, Vakhsj). Han var fra 1991 rektor for *Kristus Kongen*-menigheten i Marks (Marx) ved Volga. Fra 1992 til 1998 var han dekan i Pavolskaga-regionen, siden 1998 medlem av den apostoliske administrasjon for katolikker av latinsk ritus i den europeiske del av Russland.

### Biskop
Den 23. mars 1998 utnevnte pave Johannes Paul II ham til titulærbiskop av *Husyry* og til hjelkpebiskop i Det apostoliske administratur for europeisk Russland, med sete i Moskva. Hans bispevielse fant sted 7. juni 1998 i Marks, og han ble da han den yngste biskop i Europa. Han ble bispeviet av den apostoliske nuntius til Den russiske føderasjon, titulærerkebiskop John Bukovsky. Medkonsekranter var titulærbiskop Tadeusz Kondrusiewicz (Moskva) og titulærbiskop Joseph Werth, S.J. (Novosibirsk).
  
Den 23. november 1999 ble han apostolisk administrator av den sørlige del av europeisk Russland - med sete i Saratov. Dette er et område som historisk har hatt en betydelig volgatysk katolsk befolkningsinnslag, skjønt mange har reist til Tyskland etter at emigrasjon ble lettere. Imidlertid har det vært en tilflytting av russlandstyskere fordrevet fra Kasakhstan. 

Fra 1999 er han medlem av Konferansen for katolske biskoper i Russland, og ble også med tiden konferansens formann.  Siden 2001 er han medlem av det pavelige råd «Cor Unum». 

Den 11. februar 2002 ble han biskop av bispedømmet *Sankt Klemens i Saratov*, da det apostoliske administratur han ledet ble elevert til bispesete. Den 15. desember 2003 fikk Pickel varig oppholdstillatelse i Russland.

Fra 2009 til 2013 gestaltet Clemens Pickel hvert år en ukes  5-minull lange morgenandakter på Deutschlandfunk.

Biskop Clemens Pickel har siden 2009 postert nesten ukentlig på sin *[[blogg]]* *Katholisch in Südrussland* om sitt liv som biskop av St. Klemens i Saratov.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Kardinal Eugène-Gabriel-Gervais-Laurent Tisserant (1884-1972) *1937 
* Pave Paul VI (1897-1978) *1954 
* Kardinal Agostino Casaroli (1914-1998) *1967 
* Erkebiskop John Bukovsky, S.V.D. (1924-2010) *1990 
* Biskop *Clemels Pickel* (1961- ) *1998 

## Referanser